_:n0dce54b1ca0f48bfb38b615568c8fa6exb0
<http://schema.org/articleBody>
"Az athéni kormány bemutatta gazdasági reformintézkedéseinek tervezetét az illetékes uniós intézményeknek, ahogy arra ígéretet tett a Görögországot megsegítő program négy hónappal történő meghosszabbításakor. Az eurózóna pénzügyminisztereit tömörítő Eurogroup elnöke, Jeroen Dijsselbloem összességében komolynak minősítette a görög kormány reformtervezetét, de a részletek elemzése még hátra van. - Ez a lista nem jelent új egyezséget. Ez a lista a végrehajtandó reformok tervezetét tartalmazza, helyettesítő intézkedéseket, illetve azokat, amiket a jövőben is folytatni kívánnak. Ezért időre van szükség a részletek áttanulmányozásához, ami alapján megalkotható egy új szerződés vagy megállapodás, ami irányadó a következő négy hónapra – mondta Jeroen Dijsselbloem. Az eurózóna pénzügyminisztereinek csoportja kedd délutánra hívtak össze egyeztetést, hogy a görög javaslatokat értékeljék. - Szerintem a pénteki megállapodás és a kedden várható előrelépések, valamint a parlamenti szavazások várható alakulása alapot adhat a feleknek a bizalom helyreállítására, visszaállítva Görögországot a megerősödés pályájára – mondta Jeroen Dijsselbloem. A pozitív politikai és diplomáciai fejlemények megnyugtatták a piacokat, így a görög tőzsdén is érezhető a bejelentések hatása. A nemzetközi részvénypiac is kedvezően reagált a görög reformtervezettel kapcsolatos pozitív hírekre."
<https://hu.euronews.com/2015/02/24/kedvezo-a-fogadtatasa-a-gorog-gazdasagi-reformtervezetnek>